IISRAELI MÄED
Tere tulemast taas ühisele palvereisile Iisraeli mägedele.
Käesolevas saatesarjas valmistame regiooni palves ette
Iisraeli põhjapoolsete hõimude ehk Efraimi naasmiseks.
Juhtigu Sinu Püha Vaim meid selgi reisil, Isa!
See on meie 19. ühine palvereis.
Erinevalt viimasel korral arvatust
naaseme seekord tänureisile meie esimesse sihtkohta
ja aladele, kus Jumal lubas selle maa esimest korda Aabrahami järeltulijaile.
Läheme tänama selle eest, et Jumal kord juba täitis selle tõotuse
ja tõi kõik hõimud Egiptusest siia.
Täname sellegi eest, et kõik Iisraeli hõimud
naasevad lõplikult siia maale ja nende pärandiosad taastatakse.
Täna läheme uuesti Kabiri mäele, kust oma palvereisisarja alustasime.
Samas vaatame juba,
kuidas Iisraeli hõimude naasmine on seotud suurema pildiga
ehk rahvaste kogunemisega, mis samuti Jumala plaani kuulub.
Räägime teel täpsemalt, millega selle kõige puhul tegemist on.
Juutidele oli oluline, et nad olid Aabrahami lapsed.
Aabrahami järglased on tähtsad ka Jumalale,
kuid Jumal ootab Aabrahami lastelt ka Aabrahami usku.
See ilmnes siis, kui Jeesus sõitles oma aja juute selle eest,
et neil polnud Tema sõna jaoks ruumi.
"Nad kostsid: 'Meie isa on Aabraham.'
Jeesus ütles neile:
'Kui te oleksite Aabrahami lapsed, siis te teeksite Aabrahami tegusid.
Aga nüüd te otsite võimalust tappa mind -
inimest, kes ma olen teile rääkinud tõtt,
mida ma Jumala juures olen kuulnud.
Seda ei ole Aabraham teinud." Jh 8:39-40
Jeesus rääkis sedagi, et nad ei sure, kui Tema sõnast kinni peavad.
See oli end mõistlikuks pidanud kuulajaile liiga palju.
Juudid ütlesid talle: 'Nüüd on selge, et sinus on kuri vaim.
Aabraham on surnud ja prohvetid on surnud, ent sina ütled:
Kui keegi paneb tallele mu sõnad, siis ta ei maitse surma iialgi.
Kas sina oled suurem kui meie isa Aabraham, kes on surnud?
Ja prohvetid on samuti surnud. Kelleks sina ennast pead?' Jh 8:52-53
Räägi, Mia, kus me nüüd oleme?
Pöörame siit Gerasimi ristmikult Kabiri mäele viivale teele.
Milline oli Jeesuse suhe Aabrahamiga?
Jeesus oli tõesti Aabrahamist suurem ja oli temaga vestelnud.
1. Moosese raamat räägib, kuidas Ta teel Soodomasse
inimese kujul kahe ingliga Aabrahami juures söömas käis.
Issand rääkis toona järgmist:
"Kas peaksin varjama Aabrahami eest, mida tahan teha?
Aabraham saab ometi suureks ja vägevaks rahvaks
ja tema kaudu õnnistatakse kõiki maailma rahvaid.
Sest ma tean temast, et ta käsib oma poegi ja järeltulevat sugu
hoida Issanda teed ning teha, mis õige ja kohus,
et Issand võiks anda Aabrahamile,
mis ta temale on tõotanud." 1Mo 18:17-19
Jeesus ei varjanud Aabrahami eest, mida Ta maa peal tegema hakkab.
Jeesus näitas Aabrahamile tulevasi asju
kuni uue Jeruusalemmani välja.
Mia, kus me nüüd asume?
Oleme Elomoris, juudi külas, mille kaudu pääseb Kabiri mäele.
Mida Aabraham arvas asjadest, mida Jeesus talle näitas?
Jeesus räägib sellest Johannese evangeeliumis.
"Teie isa Aabraham tundis suurt rõõmu sellest,
et ta saab näha minu päeva, ja ta nägi seda ja rõõmustas.
Nüüd ütlesid juudid temale:
'Sina ei ole veel viiekümneaastanegi ja tahad olla näinud Aabrahami?'
Jeesus ütles neile: 'Tõesti, tõesti, ma ütlen teile,
enne kui Aabraham sündis, olen mina.'" Jh 8:56-58
Selline ajarännak ei mahtunud kuulajate pähe.
Nad ei suutnud mõista,
kuidas sai Aabrahami järeltulija olla olemas juba enne Aabrahami.
Nad ei mõistnud ka Jeesuse ja Aabrahami erilist suhet
ega sedagi, et Jeesus oli Jumala tõotatud Aabrahami sugu,
kelle kaudu Jumala täielik õnnistus
tuleb nii Iisraeli kui kõigi rahvaste peale.
Jätame auto siia ja läheme ülejäänud tee jalgsi.
Palvetame seekord seal taamal suure tamme juures.
Siin on juba paar päeva puhunud Piiblist tuttav kuum idatuul hamsin
ja siin mäetipuski on ligi 30-kraadine kuumus.
Seepärast palvetame seekord siin tamme varjus.
Siin Kabiri mäel algas 9 kuu eest
meie ühiste palvereiside sari.
On olnud imeline näha,
kui loovalt Issand nii suure palvegrupi siia organiseeris.
Aitäh, et olete omal kohal ustavad olnud.
Kuulutatud tõde teeb siin oma tööd ja Jumala Sõna ei tule tühjalt tagasi.
Täname siin Kabiri mäel selle eest,
et Jumal juba tõi korra ja toob veel kord
kõik hõimud lõplikult tagasi siia neile tõotatud maale.
Seekord alustame ühist palvet sellega,
et asetame usus hõimude arvu järgi 12 kivi siia mäele,
kus Jumal tõotas selle maa esimest korda Aabrahami järglastele.
Räägi, Mia, kõigepealt, kust need kivid pärinevad?
Kui Iisraeli rahvas kunagi üle Jordani Egiptusest siia maale naasis,
käskis Joosua võtta jõest 12 kivi ja püstitada mälestusmärgi
meenutama Iisraeli 12 hõimule seda maalesaabumist.
Kahe aasta eest õhutas Jumal meidki ületamise aastapäeval
Jordani jõe kaldalt 12 kivi korjama.
Täna on aeg need hõimude kivid siia maha panna.
Meenutagu need siin,
et Iisraeli hõimud naasevad veel lõplikult oma maale.
Loeme hõimudele õnnistuse, millega Mooses neid õnnistas.
Alustame Juudast, kes on Jumala poolt Aabrahamile lubatud maast
juba enamuse kätte saanud.
"Kuule, Issand, Juuda häält ja too ta oma rahva juurde!
Võidelgu ta oma kätega selle eest,
ja ole sina talle abiks ta vaenlaste vastu!" 5 Mo 33:7
Jätkame Benjamini hõimuga,
sest ta järgnes kunagi Juudale ja on Juuda kõrval käinud.
"Issanda lemmik, kes elab julgesti ta juures.
Tema kaitseb teda alati
ja elab tema mäerinnakute vahel." 5Mo 33:12
Jätkame Joosepi hõimuga, kes katab nii Efraimi kui Manasse.
Efraimi õlgadel lasub Iisraeli põhjapoolsete hõimude juhiroll.
Loeme Moosese õnnistuse Joosepi hõimudele.
"Issand õnnistagu tema maad kastega - parimaga taevast,
ja veega sügavusest, mis asub all;
parimaga, mida päike välja toob, ja parimaga kuude saadustest;
parimaga ürgseilt mägedelt ja parimaga igavestelt küngastelt,
maa parima vilja ja küllusega!
Selle lembus, kes elas kibuvitsapõõsas,
tulgu Joosepi pea peale, oma vendade vürsti pealaele!
Ta on oma härja esmasündinu
ja tal on uhkust, tema sarved on metshärja sarved:
nendega ta kaevleb rahvaid, maailma ääri üheskoos.
Need on Efraimi kümned tuhanded,
need on Manasse tuhanded." 5Mo 33:13-17
Leevi hõimu võttis Jumal ennast teenima
ja rahvast Jumala juurde juhtima.
"Sinu tummim ja uurim kuulugu su ustavale mehele,
keda sa proovile panid Massas, kellega sa riidlesid Meriba vee juures,
kes ütles oma isa ja ema kohta: 'Ma ei ole neid näinud!'
ja kes ei tunnustanud oma vendi ega tundnud oma lapsi.
Sest nemad peavad sinu sõna ja hoiavad sinu lepingut.
Nad õpetavad Jaakobile sinu seadlusi ja Iisraelile sinu Seadust.
Nad panevad su nina ette suitsutusrohtu ja su altarile täisohvri.
Õnnista, Issand, tema jõudu, ja olgu sul hea meel tema kätetööst!
Purusta tema vastaste ja vihkajate niuded,
et nad enam ei tõuseks!" 5Mo 33:8-11
Loeme ülejäänud hõimudele Moosese õnnistuse
tema loetud järjekorras.
Esimesena tuleb Ruubeni hõim.
"Ruuben jäägu elama ja ärgu surgu,
kuigi vähene on tema meeste arv!" 5Mo 33:6
Järgmiseks on ühine õnnistus Issaskari ja Sebuloni hõimudele.
"Ole rõõmus, Sebulon, oma retkedel, ja Issaskar, oma telkides!
Nad kutsuvad rahvaid mäele, seal ohverdavad nad õigeid ohvreid,
sest nad imevad merede ohtrust
ja liivasse peidetud varandusi." 5Mo 33:18-19
Järgmiseks on Gaadi hõim.
"Kiidetud olgu, kes annab Gaadile avarust!
Ta elab nagu lõvi
ja kisub lõhki käsivarre ja pealae.
Ta valis enesele esimese maaosa,
sest seal oli valitseja osa.
Kui kogunesid rahva peamehed, kehtestas ta Issanda õiguse
ja tema seadused Iisraeliga." 5Mo 33:20-21
Järgmiseks on Daani hõim.
"Daan on lõvikutsikas, kes Baasanist üles kargab." 5Mo 33:22
Järgneb Naftali hõim.
"Naftali on rikas lembusest, ta on täidetud Issanda õnnistusega.
Tema vallutab lääne ja lõuna." 5Mo 33:23
Lõpuks loeme Moosese õnnistuse Aaseri hõimule.
"Poegade hulgast olgu õnnistatud Aaser!
Tema olgu oma vendade lemmik ja ta kastku oma jalg õlisse!
Su riivid olgu rauast ja vasest,
ja niikaua kui sul on päevi, kestku su jõud!" 5Mo 33:25
Loeme veel Moosese õnnistuse kõigile 12 hõimule ehk kogu Iisraelile,
keda siin hellitavalt Jesuruniks hüütakse.
"Ükski ei ole nagu Jesuruni Jumal,
kes sõidab sulle appi taevas ja pilvedes oma ülevas toreduses.
Varjupaigaks on iidne Jumal, kes sirutab välja igavesed käsivarred.
Tema ajas vaenlase su eest ja ütles: 'Hävita!'
Ja Iisrael elab julgesti,
Jaakobi allikas on üksinda vilja ja veini maal -
tema taevas piserdab alla kastet.
Õnnis oled sa, Iisrael! Kes on su sarnane?
Rahvas, keda Issand on päästnud?
Tema on kilp, kes sind aitab, mõõk, kes sind ülendab.
Sinu vaenlased lömitavad su ees,
aga sina tallad nende kõrgendikel." 5Mo 33:26-29
Täname Jumalat veel selle eest, et Tema õnnistus Iisraelile on igavene.
Aitäh, Jeesus, et hoidsid Aabrahamile antud tõotust
ja tõid juba korra kõik hõimud siia maale, mille temale tõotasid.
Aitäh, Jeesus, et tood veel kord kõik 12 hõimu tagasi
ja ühendad nad siin Iisraeli mägedel üheks rahvaks.
Aitäh, Jeesus, et jagad tagasi hõimude pärandiosad
ning oled neile Päästjaks ja Jumalaks.
Jumala suur plaan ei lõpe sellega,
et Jeesuse kaudu naasevad kõik hõimud siia maale.
Jesaja kirjutab Jeesuse kohta:
"Issand ütleb:
Sellest on vähe, et sa mu sulasena taastad Jaakobi suguharud
ja tood tagasi Iisraeli jäägi:
ma panen sind paganaile valguseks,
et mu pääste ulatuks ilmamaa ääreni." Js 49:6
Iisraeli hõimude naasmine Jumala poolt neile tõotatud maale
ja Jeesuse kuningavõimu alla on osa suuremast plaanist.
Jumala plaan puudutab kogu maailma ja kõiki rahvaid.
Iisraeli hõimude hajumine maailmas ja naasmine tagasi üheks rahvaks
on nagu selle miniatuur.
Juba kaua enne Iisraeli hõime
mässas kogu inimkond, kõik rahvad Paabelis Jumala vastu.
Siis ajas Jumal nende keeled sassi ning hajutas nii rahvaste ühtsuse.
Nagu nüüd on Iisraeli hõimudel aeg taas ühineda
nii on ka rahvastel aeg naasta ühtsusse teineteisega.
Nii hõimude kui rahvaste puhul
toimub see loobumisega mässust Jumala vastu
ja alistudes Jeesuse kuningavõimule.
Jeesuse valitsetavas jumalariigis elab üks rahvas,
kelle Jeesus on ühendanud.
See ei tähenda sellist ühtesulamist,
kus rahvad ja hõimud iseseisvalt enam ei eksisteeriks.
Ilmutusraamatu lõpus räägitakse rahvastest uues Jeruusalemmas.
"Keset linna tänavat ja mõlemal pool jõge on elupuu,
mis kannab vilja kaksteist korda, andes iga kuu oma vilja,
ning puu lehed annavad tervist rahvastele." Ilm 22:2
Uues Jeruusalemmas on alles ka Iisraeli hõimude nimed.
"Sellel on suur ja kõrge müür ning kaksteist väravat
ja väravate peal kaksteist inglit;
ning väravate peale on kirjutatud nimed,
mis on Iisraeli laste kaheteistkümne suguharu nimed." Ilm 21:12
Iisraeli hõimude saabumine Jeesuse valitsetavasse jumalariiki
toimub paralleelselt rahvaste sisenemisega jumalariiki.
Neil kahel tasandil on ka konkreetne puutepunkt.
See on Aabraham.
Iisraeli rahvas sündis Aabrahamile antud tõotusest.
Nii sai Aabrahamist Iisraeli rahva esiisa,
kellele antud tõotus pärandati Iisakile ja Jaakobile.
Kuid Aabrahamist sai esiisa ka teisel moel.
Temast sai usu isa,
kuna ta oli valmis järgima Jumalat isegi poja ohverdamiseni.
Kohe seejärel ütles talle Jumal:
"Ja sinu soo nimel õnnistavad endid kõik maailma rahvad,
sellepärast et sa võtsid kuulda mu häält!" 1Mo 22:18
See kirjakoht räägib esmakordselt Aabrahami soost,
kelle näiteks oli Iisak.
Paulus kirjutas temast:
"Aga tõotused on antud Aabrahamile ja tema soole.
Ei öelda: 'Ja sinu sugudele', otsekui paljude kohta,
vaid nagu ühe kohta: 'Ja sinu soole', kes on Kristus." Gl 3:16
Lubatud õnnistus tuleb kõigile rahvaile Messias Jeesuse kaudu.
Nii sai Aabrahamist kõigi nende vaimne isa, kes usuvad tema soosse
ehk Messias Jeesusesse.
See puudutab nii Iisraeli kui kõiki teisi rahvaid.
Paulus kirjutas Aabrahami kohta:
"Ja ümberlõikamise tähise sai ta selle usu õiguse pitseriks,
mis tal oli juba ümberlõikamata põlves,
et ta oleks kõikide isa, kes usuvad ümberlõikamata põlves,
et õigus arvestataks ka neile,
ja et ta oleks ka nende ümberlõigatute isa,
kes ei ole üksnes ümber lõigatud,
vaid käivad ka meie isa Aabrahami usu jälgedes,
mis tal oli ümberlõikamata põlves." Rm 4:11-12
Usu kaudu pääsevad nii Iisrael kui kõik maailma rahvad
Jumala kuningriiki.
Täname koos selle eest Psalmi 47 sõnadega.
"Jumal on kuningas rahvaste üle, Jumal istub oma pühal aujärjel.
Rahvaste õilsaimad tulid kokku, Aabrahami Jumala rahva juurde.
Tõesti, Jumala omad on ilmamaa kilbid,
tema on väga ülendatud." Ps 47:9-10
Jumal on ette näinud,
et rahvad tulevad Tema riiki rahvastena.
Täname Jumalat Tema imelise plaani eest.
Aitäh, Jeesus,
et Sina oled kõigile rahvastele tulnud Aabrahami õnnistus.
Aitäh, Jeesus, et kõik rahvad saavad õnnistatud Sinu kaudu
üksnes Sinusse uskudes.
Aitäh selle suure vaimse õnnistuse eest,
mis on Sinu kaudu maailma tulnud.
Aitäh kõige eest, Jeesus, mida näitasid Aabrahamile,
ja et see kõik teostub.
Aitäh, et jumalariigis leiavad rahvadki Jeesuse kaudu ühtsuse.
Tõotus Aabrahami soo kohta
hõlmab tõotust nii füüsiliste kui vaimsete järeltulijate kohta.
Kuid siingi Aabrahamile maa kohta antud tõotus
hõlmab kaht tasandit.
Seegi hõlmab tõotust nii füüsilistele kui vaimsetele järglastele.
Aabrahami füüsilistele järglastele lubas Jumal pärandiks Iisraeli maa.
Aabrahami vaimsetele järglastele lubas Jumal pärandiks kogu maailma.
Heebreakeelne sõna 'eretz' tähendab nii maad kui maailma.
Roomlaste kirjas viitas Paulus just tervele maailmale,
kasutades selle kohta kreekakeelset sõna 'kosmos'.
"Jah, seda tõotust, et ta saab maailma pärijaks,
ei antud Aabrahamile ega tema soole Seaduse kaudu,
vaid usuõiguse kaudu." Rm 4:13
Jumal tõotas Aabrahamile ja tema soole ehk Jeesusele
pärandiks kogu maailma.
Tõotus vaimsete järglaste pärandi kohta põhineb usul.
Need, kellel on Aabrahami usk, pärivad maailma koos Jeesusega.
Neile on Jumal andnud ka oma Püha Vaimu.
Paulus kirjutas:
"Seesama Vaim tunnistab koos meie vaimuga,
et me oleme Jumala lapsed.
Kui me oleme aga lapsed, siis oleme ka pärijad,
nii Jumala pärijad kui Kristuse kaaspärijad." Rm 8:16-17
Aabraham oli esimene, kes lahkus Paabeli ebajumalateenimisest
Jumala tõotatud maa ja selle pärimise suunas.
Aabraham, rahvaste isa, on võrdpilt ka sellest,
et hetkel kutsub Jumal rahvaid Paabelist välja jumalariiki pärima.
Selle kuningriigi tuumaks on Iisrael,
kuid Jumala riik on algusest peale puudutanud kõiki rahvaid.
Jeesus rääkis, kuidas rahvad selle kuningriigi pärivad.
"Aga kui Inimese Poeg tuleb oma kirkuses ja kõik inglid temaga,
siis ta istub oma kirkuse troonile
ja ta ette kogutakse kõik rahvad ja ta eraldab nad üksteisest,
otsekui karjane eraldab lambad sikkudest.
Ja ta seab lambad oma paremale käele,
sikud aga vasakule käele.
Siis ütleb kuningas oma paremal käel olijatele:
'Tulge siia, minu Isa õnnistatud,
pärige kuningriik, mis teile on valmistatud
maailma rajamisest peale!" Mt 25: 31-34
Jeesus räägib pärast seda,
et rahvad saavad jumalariigi sõltuvalt sellest,
kuidas nad on kohelnud Tema vendi.
Need kaks tasandit - Iisrael ja rahvad,
on ka kohtumõistmisel rahvaste üle teineteisega seotud.
Täname Jumalat nende tõotuste eest.
Aitäh Sinu Poja Jeesuse eest,
kes naaseb peagi kuningana siia maailma,
mis on Tema kaudu loodud
ja mille Ta oma verega on lunastanud vaenlase võimu alt.
Aitäh, Isa, et oled arvanud heaks
anda selle maailma pärandiks oma Pojale Jeesusele
ja neile, kes Temasse usuvad.
Aitäh, Isa, selle imelise plaani eest,
mis sul on varuks rahvastele ja sellele maailmale.
Aitäh igavese elu eest Sinu kuningriigis,
kuhu kutsud kõiki rahvaid.
See on meie viimane palvereis siin Samaaria mägedel,
sest viimased kaks palvereisi teeme Jeruusalemma.
Täname seal Jumalat Tema suurema plaani eest,
mis on seotud Jeesuse naasmisega ja mille osa on ka hõimude naasmine.
Valmistugem järgmiseks reisiks juba palves ette.
Võid osaleda palvereisidel ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Antud saadet saab toetada ekraanil nähtavate kanalite kaudu.
Tõlge: Monika Jaaguri